Gmejna Łaz ma sakski komunalny plan dwurěčnosće za pozbudźacy
Łaz (AK/SN). Gmejna Łaz zběra prěnje dobre nazhonjenja při zwoprawdźenju sakskeho komunalneho plana za dwurěčnosć. To podšmórnje wjesnjanosta Thomas Leberecht (CDU) w swojim faciće za lěto 2019. „Zwoprawdźić dwurěčnosć na gmejnskim teritoriju program enormnje wolóža. Mnohe projekty, kotrež dyrbjeli hewak na lisćinje cyle dozady storčić, móžemy nětko přewjesć“, wón bilancuje. „Tak móžachmy dwurěčne popisanje pućnikow na wubranych dróhach našich wjeskow, na přikład we Łazu, Koblicach, Mortkowje, Šćeńcy a we Wulkich Ždźarach, hižo zrealizować. Přichodnje změja gmejnski zarjad kaž tež wjesnjanosta nowe wizitki k dispoziciji – němsce a serbsce popisane. Naš domizniski kurěr smy tohorunja předźěłali, tak zo ma wón z přełožkami hłownych nadpismow nowy dwurěčny charakter dóstać.“
Nowe słužbne jězdźidła budu we Łazowskej gmejnje wotnětka dwurěčnje němsce a serbsce popisane. Tež při wólbnych wozjewjenjach móže komuna dźěło přełožowarjow dosahajcy honorować.
pol_Latn szl_Latn szl_Latn